ประกาศธนาคารแห่งประเทศไทย เรื่อง การกำหนดอัตราส่วนของเงินที่บริษัทเงินทุนให้กู้ยืมแก่      บุคคลใดบุคคลหนึ่งและหรือลงทุนในกิจการของบุคคลนั้นกับเงินกองทุนของบริษัทเงินทุน
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดอัตราส่วนของเงินที่บริษัทเงินทุนให้กู้ยืมแก่
บุคคลใดบุคคลหนึ่งและหรือลงทุนในกิจการของบุคคลนั้น
กับเงินกองทุนของบริษัทเงินทุน
--------------------------

 อาศัยอำนาจตามความในมาตรา
๓๕ และมาตรา ๓๖ แห่งพระราชบัญญัติ
การประกอบธุรกิจเงินทุน
ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ธนาคาร
แห่งประเทศไทยออกประกาศเป็นข้อกำหนดด้วยความเห็นชอบของรัฐมนตรีว่าการกระทรวง
การคลัง ดังต่อไปนี้

 ข้อ ๑
ให้ยกเลิกประกาศธนาคารแห่งประเทศไทย
ลงวันที่ ๔ กรกฎาคม 
๒๕๑๘ เรื่อง
การกำหนดอัตราส่วนของเงินที่บริษัทเงินทุนให้กู้ยืมแก่บุคคลใดบุคคลหนึ่งและ 
/ หรือลงทุนในกิจการของบุคคลนั้นกับเงินกองทุนของบริษัทเงินทุน

 ข้อ ๒
จำนวนเงินที่บริษัทเงินทุนให้กู้ยืมแก่บุคคลใดบุคคลหนึ่งและหรือลงทุน
ในกิจการของบุคคลนั้น เมื่อสิ้นวันหนึ่ง ๆ
รวมกันต้องไม่เกินอัตราส่วนกับเงินกองทุนดังนี้
 (๑) ร้อยละ ๔๐ ตั้งแต่วันที่ประกาศนี้มีผลใช้บังคับ
 (๒) ร้อยละ ๓๕ ตั้งแต่วันที่
๑ พฤษภาคม ๒๕๒๕ เป็นต้นไป
 (๓) ร้อยละ ๓๐ ตั้งแต่วันที่
๑ พฤษภาคม ๒๕๒๖ เป็นต้นไป

 ข้อ ๓
ความในข้อ ๒
ไม่ใช้บังคับแก่กรณีที่บริษัทเงินทุน
 (๑)
ให้กู้ยืมเงินหรือลงทุนโดยการซื้อหุ้นกู้หรือตราสารแสดงสิทธิในหนี้ที่ออก
โดยธนาคารเพื่อการเกษตรและสหกรณ์การเกษตรหรือบรรษัทเงินทุนอุตสาหกรรมแห่งประเทศ
ไทย
หรือหุ้นกู้หรือพันธบัตรที่กระทรวงการคลังค้ำประกันต้นเงินและดอกเบี้ย
 (๒)
ลงทุนโดยการซื้อหุ้นของบรรษัทเงินทุนอุตสาหกรรมแห่งประเทศไทย
 (๓) ให้กู้ยืมเงินโดยมีหุ้นกู้หรือตราสารแสดงสิทธิในหนี้ที่ออกโดยธนาคารเพื่อ
การเกษตรและสหกรณ์การเกษตรหรือบรรษัทเงินทุนอุตสาหกรรมแห่งประเทศไทย
หรือหุ้นกู้หรือ
พันธบัตรที่กระทรวงการคลังค้ำประกันต้นเงินและดอกเบี้ย
เป็นประกัน เฉพาะส่วนที่ไม่เกินมูลค่าที่
ตราไว้ของหุ้นกู้หรือตราสารแสดงสิทธิในหนี้หรือพันธบัตรนั้น

 ข้อ ๔
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๓๐ ธันวาคม ๒๕๒๓
 
นุกูล ประจวบเหมาะ
 
ผู้ว่าการธนาคารแห่งประเทศไทย

[รก.๒๕๒๔/๒/๒๕/๖ มกราคม ๒๕๒๔]

 ธิดาวรรณ
/ แก้ไข
 ๘ ตุลาคม ๒๕๔๕
 A+B
(C)